અમદાવાદ: અમદાવાદ શહેર ટ્રાફિક પોલીસે બાળકોને વધુ પડતાં લાડ લડાવીને ઉંમર પહેલાં જ વાહન ચલાવવા આપી દેતા વાલીઓ સામે કાર્યવાહી કરી છે. શહેર ટ્રાફિક પોલીસે આવા 25 વાલીઓ સામે FIR દાખલ કરી છે. પોલીસે મોટર વ્હિકલ્સ એક્ટ હેઠળ નવરંગપુરા, નારણપુરા, ગુજરાત યુનિવર્સિટી, મેમનગર અને ડ્રાઈવ-ઈન વિસ્તારમાંથી લાઈસન્સ કે સેફ્ટી વિના વાહન ચલાવતા 15-18 વર્ષની વચ્ચેના બાળકોના માતા-પિતા સામે ગુનો દાખલ કર્યો છે.